Google namjerava omogućiti pristup svim knjigama na svijetu
Ova inicijativa  ponudila bi  pristup bez presedana ogromnoj zbirci ljudskog znanja, međutim, izazvala je i kontroverzu oko toga tko će
Najveća svjetska internetska tražilica Google planira skenirati sve knjige na svijetu i učiniti ih dostupnim online.Ova inicijativaponudila bipristup bez presedana ogromnoj zbirci ljudskog znanja, međutim, izazvala je i kontroverzu oko toga tko će iz nje izvući profit.Ovaj Googleov projekt kritiziraju i mnogi znanstvenici i autori ali i konkurentske hi-tech kompanije. Neke od njih sudskim putem pokušavaju natjerati Google da obustavi projekt ili da ga bar modificira. Googleov kamion zaustavlja se kod knjižnice Sveučilišta Stanford, u blizini San Francisca, malo prije devet ujutro. Pun je knjiga koje je Google posudio i sad ih vraća, nakon što ih je skenirao u digitalni format kako bi se mogle čitati na računalu. Jednom kad se kamion isprazni, uposlenici knjižnice ga ponovno napune. Direktor projekta Google Books Daniel Clancy kaže da je misija Google organizirati sve informacije na ovom svijetu. Uz Stanford, ugovore s Googleom potpisali su i Sveučilište Kalifornije u Berkleyu i Sveučilište Michigan. Savez za otvorenu knjigu, čiji u članovi i kompanije Microsoft i Amazon.com, upozorava da iako Google možda u početku neće naplaćivati usluge za pristup digitaliziranim knjigama,na kraju će ipak uvesti pristojbe za njihovo čitanje online. Digitaliziranje suvremenih knjiga nije sporno, jer se za njih zna tko su nosioci autorskog prava, niti je sporno digitaliziranje starih knjiga čija su autorska prava istekla. Problem predstavljaju knjige koje se ne mogu naći u knjižarama i čiji autori nisu poznati. Prodaja takvih knjiga mogla bi biti unosna, i ostaje pitanje tko bi iz toga izvlačio profit. Google tvrdi da ovaj projekt predstavlja 'više od novca' i nastavlja sa skeniranjem gomila knjiga. Sudska ročišta u ovom slučaju počinju u veljači.